વિનનો પરિવાર ૧૯૯૦ની સાલમાં અમેરિકામાં સ્થાયી થયો ત્યારે તેની ઉંમર આઠ વર્ષની હતી. તેણે શિક્ષણની શરૂઆત કેલિફોર્નિયાથી કરી અને હાલમાં વિન અંગ્રેજી અને ગણિતનાં અધ્યાપક છે. ઋષિકેશની જેમ જ ઘણા વર્ષો સુધી વિનનાં માતાપિતા પણ વિન ગે હોવાનો સ્વીકાર કરી શક્યા ન હતા. ઋષિકેશ અને વિનનાં માતાપિતાઓ માટે સંતાનોનાં ભવિષ્યની ભારોભાર ચિંતા હતી. સમાજ શું કહેશે? ભવિષ્યમાં શું થશે? આ બને સાથે કોણ પરણશે? પરંતુ કહ્યું છે ને કે જોડીઓ તો સ્વર્ગથી બનીને આવે છે. ઋષિકેશ અને વિનની સામ્યતા, સમજણ અને સ્નેહ જીવનભરનાં અતૂટ સંબંધોમાં પરિણમી ગયા.